laion/Wikipedia-Exotic huggingface dataset:
კრისტიან ვულფი

კრისტიან ვილჰელმ ვალტერ ვულფი (გერმ. Christian Wilhelm Walter Wulff) (დ. 19 ივნისი, 1959) — გერმანელი პოლიტიკოსი, ქრისტიან-დემოკრატიული კავშირის წევრი. ქვემო საქსონიის მინისტრ-პრეზიდენტი 2003-2010 წლებში. გერმანიის პრეზიდენტი 2010-2012 წლებში. პრეზიდენტად აირჩიეს 2010 წლის 30 ივნისს, ხოლო ფიცი დადო 2 ივლისს. გადადგა 2012 წლის 17 თებერვალს. ↑ გერმანიის პრეზიდენტი გადადგა ვიკისაწყობში არის გვერდი თემაზე: კრისტიან ვულფი
ერიკ რომერი

ერიკ რომერი (ფრანგ. Éric Rohmer; დ. 20 მარტი, 1920 — გ. 11 იანვარი, 2010) — ფრანგი კინორეჟისორი, კინოკრიტიკოსი, ჟურნალისტი, ნოველისტი, სცენარისტი და პედაგოგი. რომერი მეორე მსოფლიო ომის შემდგომი ფრანგული ახალი ტალღის თვალსაჩინო წარმომადგენელია. 1957-1963 წლებში იგი გავლენიანი კინოჟურნალის, Cahiers du cinéma-ს, რედაქტორი იყო. რეჟისორმა საერთაშორისო აღიარება 1969 წელს ფილმით „ჩემი ღამე მოდთან“ მოიპოვა, რომელიც ოსკარზე იყო ნომინირებული. 1971 წლის სან-სებასტიანის საერთაშორისო კინოფესტივალზე რომერის ფილმმა კლერის მუხლი ოქროს ნიჟარა მიიღო. 1986 წლის ვენეციის კინოფესტივალზე რეჟისორმა ფილმისთვის „მწვანე სინათლე“ ოქროს ლომი მოიპოვა. Montero, José Francisco & Paredes, Israel. Imágenes de la Revolución. La inglesa y el duque/La commune (París, 1871). 2011. Shangrila Ediciones. http://shangrilaedicionesblog.blogspot.com/2011/10/imagenes-de-la-revolucion-intertextos.html დაარქივებული 2014-04-21 საიტზე Wayback Machine. ერიკ რომერი კინოფილმების ინტერნეტ-მონაცემთა ბაზაში ↑ The 42nd Academy Awards (1970) Nominees and Winners. oscars.org. ციტირების თარიღი: 16 November 2011 ↑ San Sebastian International Film Festival 1971. ↑ Venice Film Festival.
556

ვიკისაწყობში არის გვერდი თემაზე: 556 556 (ხუთას ორმოცდათექვსმეტი) წელი — იულიუსის კალენდრის ნაკიანი წელიწადი, რომლის პირველი დღეა შაბათი. ეს წელი არის VI საუკუნის მე-6 დეკადის მე-6 წელი. პელაგიუს I რომის პაპი ხდება. ბიზანტიელებმა სასანიანთა ჯარის დამარცხებით ქ. არქეოპოლისი (დღევანდელი ნოქალაქევი) კვლავ აიღეს. მთავარი სტატია: კატეგორია:დაბადებული 556. მთავარი სტატია: კატეგორია:გარდაცვლილი 556. 2 ივნისი : სიაო იუანმინი — ლიანის დინასტიის იმეპერატორი
Better than You (მეტალიკის სიმღერა)

Better than You — ამერიკული მძიმე მეტალ ჯგუფ მეტალიკის მეოთხე სინგლი და მეხუთე სიმღერა 1997 წლის ალბომიდან Reload. სიმღერას თავდაპირველად ერქვა Better. სიმღერა გამოვიდა როგორც პრომო CD და მიიღო გრემი 1998 წელს საუკეთესო მეტალ შესრულებისათვის; ეს იყო ჯგუფის მეოთხე ჯილდო კატეგორიაში. სიმღერის თემატიკა ეთმობა ვიღაცის აკვიატებულ აზრს, ბრძოლით გახდეს სხვაზე უკეთესი. 1995 წელს ჯგუფმა ცოცხლად პირველად ჯემ-სესიაში შეასრულა ეს სიმღერა ლონდონში. 1998 წლის პრომო CD 1 (აშშ: Elektra PRCD 1149-2) Better than You - 4:45 1998 წლის პრომო CD 2 (აშშ: Elektra PRCD 1165-2) Better than You (რედაქტირებული) - 4:44 ჯეიმზ ჰეტფილდი – წამყვანი ვოკალი, რიტმული გიტარა, პროდიუსერი კირკ ჰემეტი – წამყვანი გიტარა, დამატებითი ვოკალი ჯეისონ ნიუსტედი – ბას-გიტარა ლარს ულრიხი – დასარტყმელი საკრავები, პროდიუსერი ბობ როკი – პროდიუსერი ↑ Better Than You. encycmet.com. დაარქივებულია ორიგინალიდან — 2010-06-18. ციტირების თარიღი: 2010-03-23. ↑ BETTER THAN YOU. 4horsemensite.com. დაარქივებულია ორიგინალიდან — 2011-07-07. ციტირების თარიღი: 2010-03-23. ↑ Better than you პრომო CD 1. encycmet.com. დაარქივებულია ორიგინალიდან — 2013-05-10. ციტირების თარიღი: 2010-03-23. ↑ Better than you პრომო CD 2. encycmet.com. დაარქივებულია ორიგინალიდან — 2013-05-10. ციტირების თარიღი: 2010-03-23.
ჯგუფი (მათემატიკა)

ჯგუფი — ეწოდება არაცარიელ სიმრავლეს, რომელშიც განმარტებულია ბინარული ოპერაცია და რომელიც აკმაყოფილებს აქსიომებს (იხ. ქვემოთ). ჯგუფი ალგებრაში ერთ-ერთი მნიშვნელოვანი ცნებაა, რომელიც ძირითადად სიმრავლეების კლასიფიკაციისათვის არის შემოტანილი. ალგებრაში შესწავლილია ჯგუფის თვისებები, შესაბამისად ყველა იმ სიმრავლესთან მუშაობა რომელიც იქნება ჯგუფი უკვე ხდება ადვილი და გასაგები. ამის შესწავლას დიდი მნიშვნელობა აქვს, ის აგრეთვე გამოიყენება ისეთი ამოცანების დამტკიცებაში როგორიცაა: ტრისექტრისის გავლება შეუძლებელია ფარგლითა და სახაზავის მეშვეობით, ხუთის ტოლი ან უფრო მეტი ხარისხიანი განტოლებები რადიკალებში არ იხსნება, ზოგიერთი ფუნქციის პირველადები არ გამოისახება ელემენტარულ ფუნქციებში, ეს ყველაფერი პირდაპირ კავშირშია გალუას თეორიასთან. არაცარიელ სიმრავლეს G {\displaystyle G} რომელშიც განმარტებულია ბინარული ოპერაცია ∗ : G × G → G {\displaystyle \,*\,\colon G\times G\to G} ეწოდება ჯგუფი ( G , ∗ ) {\displaystyle (G,*)} თუ ის აკმაყოფილებს შემდეგ აქსიომებს: ∀ ( a , b , c ∈ G ) : ( a ∗ b ) ∗ c = a ∗ ( b ∗ c ) {\displaystyle \forall (a,b,c\in G):(a*b)*c=a*(b*c)} ასოციატურობა ნეიტრალური ელემენტის არსებობა: ∃ e ∈ G ∀ a ∈ G : ( e ∗ a = a ∗ e = a ) {\displaystyle \exists e\in G\quad \forall a\in G:(e*a=a*e=a)} ; შებრუნებული ელემენტის არსებობა : ∀ a ∈ G ∃ a − 1 ∈ G : ( a ∗ a − 1 = a − 1 ∗ a = e ) {\displaystyle \forall a\in G\quad \exists a^{-1}\in G:(a*a^{-1}=a^{-1}*a=e)} ხანდახან ითხოვენ მხოლოდ მარჯვენა ან მარცხენა ნეიტრალური ელემენტის არსებობას. მარტივი დასანახია რომ შებრუნებული ელემენტი ყოველთვი ერთადერთია. კომუტატიურობა, აბელის ჯგუფი ჯგუფის ცენტრი ქვეჯგუფი ნორმალური ქვეჯგუფი ჯგუფის რიგი, სიმძლავრე რგოლი ველი იდეალი მთელ რიცხვთა სიმრავლე ბინარული ოპერაცია შეკრების მიმართ ადგენს ჯგუფს, და რადგანაც კომუტატიურია, შესაბამისად ადგენს აბელის ჯგუფს. ნამდვილ რიცხვთა სიმრავლე ნულის გარეშე ადგენს ჯგუფს გამრავლების მიმართ. რაციონალურ რიცხვთა სიმრავლე ნულის გარეშე ადგეს ჯგუფს გამრავლების მიმართ
ჯგუფი

ჯგუფი შეიძლება აღნიშნავდეს: ჯგუფი — ერთ-ერთი ცნება მათემატიკაში ჯგუფი — სკალის ქვედანაყოფი ჯგუფი — შენაერთებისა და ნაწილების დროებითი გაერთიანება ჯგუფი 47 — ლიტერატურული გაერთიანება გერმანიაში მუსიკალური ჯგუფი — მუსიკალური კოლექტივი
რა? სად? როდის?

რა? სად? როდის? (რუს. Что? Где? Когда?) — ვლადიმერ ვოროშილოვის მიერ შექმნილი ინტელექტუალური თამაში. სატელევიზიო გადაცემის შექმნის თარიღად მიჩნეულია 1975 წლის 4 სექტემბერი, როდესაც ის პირველად გავიდა ეთერში საბჭოთა კავშირის ტელევიზიის პირველი არხით. თამაშში მონაწილობას იღებს 6 მოთამაშე („ზნატოკი“), რომლებიც პასუხობენ ტელემაყურებლთა მიერ დასმულ კითხვებს. კითხვები მეტწილად წარმოადგენს არატრივიალურ ლოგიკურ გამოცანებს, რომელებიც არ საჭიროებენ განსაკუთრებულ ცოდნას (მხოლოდ ბაზისურ გათვითცნობიერებას). წესები, პრიზები, და თვით გადაცემის და მოთამაშეების სახელწოდებები იცვლებოდა დროის მანძილზე. 1991 წლამდე პრიზების სახით რიგდებოდა ფასეული წიგნები. 1991 წელს გადაცემამ იცვალა სახე და გადაკეთდა „ინტელექტუალურ კაზინოდ“, სადაც „ზნატოკები“ წინასწარ დებდნენ ფსონებს კითხვის გამოცნობაზე. ამ პრინციპმა უარყოფითი დამოკიდებულება გამოიწვია ტელემაყურებელში, რის გამოც 2001 წლიდან მოთამაშეები ფულზე აღარ თამაშობენ. საქართველოს კლუბი „რა? სად? როდის?“ დაარსდა 1994 წლის დეკემბერში. დღემდე კლუბს ხელმძღვანელობს გიორგი მოსიძე. გამოყოფენ თამაშის 2 ნაირსახეობას: სატელევიზიო „რა? სად? როდის?“ სპორტული „რა? სად? როდის?“ სპორტული რა? სად? როდის? ოფიციალური საიტი დაარქივებული 2007-10-06 საიტზე Wayback Machine. რა? სად? როდის? შეკითხვების არქივი
თათული ედიშერაშვილი

თათული ედიშერაშვილი (დ. 14 ივნისი, 1981, თბილისი) ― ქართველი თეატრისა და კინოს მსახიობი. 2002 წელს დაამთავრა შოთა რუსთაველის თეატრისა და კინოს უნივერსიტეტი, დრამისა და კინოს სამსახიობო ფაკულტეტი. 2003 წელს თავისუფალ თეატრში ითამაშა სპექტაკლებში: ბიუხნერის „ვოიცეკი“ (ანდრო ენუქიძე) და მოლიერის „დონ-ჟუანი“ (ალექსი ჯაყელი). 2009 წელს მონაწილეობა მიიღო ავთო ვარსიმაშვილის ფილმში „ყველაფერი კარგად იქნება“. ფართო მაყურებლისათვის ცნობილია ასევე პოპულარული ტელე სერიალით „შუა ქალაქში“. 2009-2014 წლებში დაქორწინებული იყო ძალოვანი სტრუქტურების თანამშრომელ მიხეილ ჩიმჩიურზე. ქორწინებიდან ჰყავს ორი ქალიშვილი: ნანუკი (2010) და სესე (2012). 2009: „ყველაფერი კარგად იქნება“ რეჟისორი ავთანდილ ვარსიმაშვილი 2011: „ერთხელ შუა ქალაქში“ (თამარ ღლონტი) რეჟისორები გოჩა კორხელაური, დათო ჭაბაშვილი 2013: „მისტერ ძიძა“ (მაკა) რეჟისორი ირაკლი ცქვიტიშვილი 2014: „One step/ ერთი ნაბიჯი“ „შუა ქალაქში“ (თამარ ღლონტი) რეჟ. გოჩა კორხელაური „ერთი ნაბიჯი“ რეჟ. დავით ჭაბაშვილი „ჩვენ გვერდით“ „ნათია და ნათია“ (ნათია ბერიძე) „ალუბლების ქუჩა 12“ (ნინო) „დიდი ოჯახი“ (მადონა, ნანა) რეჟ. ბექა შაკაშვილი [წყარო არ არის მითითებული 941 დღე] „ვოიცეკი“ რეჟ. ანდრო ენუქიძე „დონ-ჟუანი“ რეჟ. ალექს ჯაყელი „იმერული რეკვიემი“ — რეჟ. ირაკლი გოგია; „ორი ვოდევილი სიყვარულზე“ — რეჟ. კლავ კადუ; „ხელის თხოვნა“ -ნატალიას როლში, რეჟ. კლავ კადუ; „რომეო და ჯულიეტა“ რეჟ. ირაკლი გოგია. აკაკი წერეთლის ნაწარმოებების მიხედვით „სიყვარული ძნელია“ — ალექსანდრას როლში, რეჟ. ნუგზარ ლორთქიფანიძე. ↑ ყვე­ლა ქალს თა­ვი­სი ში­ო­ლა ჰყავს ambebi.ge ↑ თათული ედიშერაშვილი მეუღლეს ისე დაშორდა, რომ საზოგადოებისთვის არ გაუცნია abezara.com ↑ რატომ დაარქვა თათული ედიშერაშვილმა ქალიშვილს სესე tbiliselebi.ge
გოგი ცაბაძე

გიორგი (გოგი) გაბრიელის ძე ცაბაძე (დ. 24 აგვისტო, 1924, თბილისი — გ. 30 ნოემბერი, 1986, გორი) — ქართველი კომპოზიტორი, საქართველოს სახალხო არტისტი (1973), თბილისის საპატიო მოქალაქე, ქართული ქალაქური საესტრადო სიმღერის, ოპერეტის, მუსიკალური კომედიისა და მიუზიკლის ფუძემდებელი. 1956 წელს დაამთავრა თბილისის სახელმწიფო კონსერვატორიის საკომპოზიტორო კლასი. მუშაობდა ფილარმონიაში, საქართველოს ტელევიზიაში. 1973 წლიდან პედაგოგურ მოღვაწეობას ეწეოდა საესტრადო სასწავლებელში. 1956-1975 წლებში იყო საქართველოს ფილარმონიის საესტრადო მუსიკალური განყოფილების გამგე. 1976 წლიდან პედაგოგიურ მოღვაწეობას ეწეოდა საცირკო-საესტრადო სასწავლებელში. ჯერ კიდევ 1943 წელს, მეორე მსოფლიო ომის უმძიმეს ზამთარში, თბილისის 27-ე სკოლაში სრულიად ახალგაზრდა თენგიზ აბულაძემ დადგა ვალერიან გუნიას პიესა „და-ძმა“. სპექტაკლი, რომელმაც დიდი მოწონება დაიმსახურა, მუსიკალურად გააფორმა ასევე სრულიად ახალგაზრდა გოგი ცაბაძემ. კომპოზიტორს დიდი პოპულარობა მოუტანა სიმღერებმა: „მთაწმინდის მთვარე“, „თბილისის მუხამბაზი“, „ქუჩა-ქუჩა“, „მეფაიტონე“ და სხვა მრავალი. განსაკუთრებით აღსანიშნავია კომპოზიტორის მუსიკალური კომედიები, ოპერეტები და მიუზიკლები. იგი ამ რთული ჟანრის 20-მდე ნაწარმოების ავტორია, ესენია: „სიმღერა სიყვარულზე“, „ჩვენი ნაცნობები“, „ტრფობის ბადეში“, „კურკას ქორწილი“, „იეთიმ გურჯი“, „მეტეხის ჩრდილში“, „შესანიშნავი სამეული“, „იტალიური რომანი“ და სხვა. აღსანიშნავია, რომ ცაბაძე თავად იყო საკუთარი სიმღერების უბადლო შემსრულებელი. ავტორია აგრეთვე საგუნდო და დრამატული ნაწარმოებებისა, მისი მუსიკა ჟღერს ფილმებში: „ვერის უბნის მელოდიები“, „მხიარული რომანი“, „მოიტაცეს თამარ ქალი“. დაჯილდოვებული იყო ხალხთა მეგობრობისა და „საპატიო ნიშნის“ ორდენით. გოგი ცაბაძე სცენაზე, სიმღერისას გარდაიცვალა. დაკრძალულია დიდუბის მწერალთა და საზოგადო მოღვაწეთა პანთეონში. თბილისში არსებობს მისი სახელობის ქუჩა. კაკულია.ლ, ქართული საბჭოთა ენციკლოპედია, ტ. 11, თბ., 1987. — გვ. 181. ზ. ბაბუნაშვილი, თ. ნოზაძე, „მამულიშვილთა სავანე“, გვ. 391, თბ., 1994 გოგი ცაბაძე — საქართველოს ბიოგრაფიული ლექსიკონი
მადნეული სხეული

მადნეული სხეული — მადნის ამა თუ იმ ფორმის დანაგროვი დედამიწის ქერქში. მადნეული სხეული შეიძლება წარმოადგენდეს მადნეულის საბადოს, მაგრამ უმეტესად საბადო რამდენიმე მადნეული სხეულს შეიცავს. მადნეულ სხეულსა და შემცველ ქანებს შორის საზღვარი ან მკვეთრია და მისი დადგენა ვიზუალურად ხდება, ან გადასვლა თანდათანობითია და საზღვრის დადგენა მხოლოდ დასინჯვით შეიძლება. ფორმის მიხედვით გამოყოფენ მადნეული სხეულის სამ ჯგუფს: იზომეტრულს, ფილაქნისებრსა და წაგრძელებულს. იზომეტრულ მადნეულ სხეულებს სამივე მიმართულებით დაახლოებით ერთნაირი განზომილება აქვთ. მათ მიეკუთვნება მადნეული შტოკები, შტოკვერკები და სხვ. ფილაქნისებრი მადნეული სხეულებია ფენები, ძარღვები, ლინზები და სხვა. წაგრძელებულ მადნეულ სხეულებს მიაკუთვნებენ: მადნეულ მილებს და მილისებრ სხეულებს, რომელთაც ორი მიმართულებით მცირე, ხოლო მესამე მიმართულებით დიდი ზომა აქვს. მადნეული მილი განივკვეთში ოვალური ფორმისაა. გარდა აღნიშნული მადნეული სხეულებისა, დედამიწის ქერქში გვხვდება მათი კომბინაციებით შექმნილი რთული ფორმის სხეულებიც. ქსე, თბილისი 1983. ტ. 6
სასარგებლო წიაღისეული

სასარგებლო წიაღისეული — დედამიწის ქერქში არსებული არაორგანული და ორგანული მინერალური წარმონაქმნები, რომლებსაც იყენებენ სახალხო მეურნეობაში. სასარგებლო წიაღისეულს მოიპოვებენ სხვადასხვა გენეტური ტიპის სასარგებლო წიაღისეულის საბადოდან. ლითონური (მადნეული) სასარგებლო წიაღისეული – შავი, ფერადი, მსუბუქი, იშვიათი, რადიაქტიური ლითონების და იშვიათ მიწათა ელემენტების მადნები, აგრეთვე ლითონური თვითნაბადი ელემენტები. არალითონური (არამადნეული) სასარგებლო წიაღისეული – სამთოქიმიური ნედლეული (სხვადასხვა) მარილი, თაბაშირი, ბარიტი, გოგირდი, ფოსფორიტები, აპატიტი და სხვა), ბუნებრივი აბრაზიული, ელექტროსაიზოლაციო, თბოსაიზოლაციო, ბგერათსაიზოლაციო, ცეცხგამძლე, ტუტეგამძლე, მჟავაგამძლე და საშენი მასალები, ძვირფასი, სანახელავო და ტექნიკური ქვები, პიეზო ოპტიკური ნედლეული და სხვა. საწვავი სასარგებლო წიაღისეული – ნავთობი, ბუნებრივი საწვავი აირები, წიაღისეული ნახშირი, ტორფი, საწვავი ფიქლები. ჰიდრომინერალური სასარგებლო წიაღისეული – მინერალური წყლები, სასმელი მიწისქვეშა წყლები. სასარგებლო წიაღისეულის საბადო ოთხმეზური ზ., ქართული საბჭოთა ენციკლოპედია, ტ. 9, თბ., 1985. — გვ. 117.
სასარგებლო წიაღისეულის საბადო

სასარგებლო წიაღისეულის საბადო — დედამიწის ქერქში არსებული სასარგებლო წიაღისეულის დანაგროვი, რომლებიც სიდიდის, ხარისხისა და განლაგების პირობების მიხედვით შესაძლებელია გამოყენებულ იქნეს სახალხო მეურნეობაში. სასარგებლო წიაღისეულის იმ მინიმალურ რაოდენობას და მის იმ უდაბლეს ხარისხს, რომლის ზევით შესაძლებელი ხდება სასარგებლო წიაღისეულის საბადოს ექსპლუატაცია სამრეწველო კონდიცია ეწოდება. სასარგებლო წიაღისეულის საბადო შესაძლებელია გამოდიოდეს დედამიწის ზედაპირზე (ღია საბადო) ან დამარხული იყოს მის წიაღში (დახურული ანუ „ბრმა“ საბადო). წარმოქმნის პირობების მიხედვით განარჩევენ ენდოგენურ, ეგზოგენურ და მეტამორფოგენულ სასარგებლო წიაღისეულის საბადოებს. ენდოგენური საბადოები ყალიბდება დედამიწის ქერქში ნივთიერების დიფერენციაციის და ლოკალიზაციის შედეგად, რაც განპირობებულია დედამიწის შიგა ენერგიით. ამ ტიპში გამოიყოფა საბადოთა შემდეგი ჯგუფები: მაგმური საბადოები, პეგმატიტური საბადოები, კარბონატიტები, სკარნები, პნევმატოლიზური საბადოები და ჰიდროთერმული საბადოები; ეგზოგენური საბადოები ყალიბდება დედამიწის ზედაპირზე ან ზედაპირთან ახლოს მინერალურ ნივთიერებათა ქიმიური, ბიოქიმიური და მექანიკური დაგროვების შედეგად, რაც განპირობებულია დედამიწის გარეგანი ენერგიით. საბადოთა ამ ტიპში გამოიყოფა: გამოფიტვის საბადოები და დანალექი საბადოები. მეტამორფული საბადოები ყალიბდება ქანების და მინერალების რეგიონული ან ლოკალური მეტამორფიზმის შედეგად. სასარგებლო წიაღისეული ქართული საბჭოთა ენციკლოპედია, ტ. 9, თბ., 1985.
ჰატინოჰე

ჰატინოჰე (იაპონ. 八戸市 ჰატინოჰე-სი?) — ქალაქი იაპონიაში, რომელიც მდებარეობს აომორის პრეფექტურაში. ქალაქიის ფართობი შეადგენს 305,19 კმ², მოსახლეობა — 236 894 ადამიანს (2010 წლის 1 ივნისის მონაცემებით), მოსახლეობის სიმჭიდროვე — 776,22 ადამიანი/კმ². ქალაქი განლაგებულია ნახევარკუნძულ ჰონსიუზე, ტოჰოკუს რეგიონის პრეფექტურა აომორიში. ესაზღვრება დაბები ჰასიკამი, გონოჰე, ნამბუ, ოირასე და კურუმაი. . ქალაქის მოსახლეობა შეადგენს 236 894 ადამიანი (2010 წლის 1 ივნისის მონაცემებით), ხოლო სიმჭიდროვე — 776,22 ადამიანი/კმ². მოსახლეობის რაოდენობის ცვლილება 1980 წლიდან 2005 წლამდე: ქალაქის ხედ ითვლება Taxus cuspidáta, ყვავილად — ქრიზანთემა, ფრინველად — Larus crassirostris. ↑ 青森県の推計人口-月報 ↑ ფართობი არის მოყვანილი ვებ-გვერდ Geospatial Information Authority of Japan(იაპონური) ინფორმაციით 2009 წლის 1 აპრილისთვის. გარდა ამისა, გათვალისწინებულია 2010 წლის 1 აპრილს შეტანილი ცვლილებები. ↑ 統計情報のご案内. აომორის პრეფექტურის ადმინისტრაცია (1 ივნისი, 2010). ციტირების თარიღი: 2010-07-15. ↑ 国土数値情報　行政区域データの詳細. Counsellor, National and Regional Planning Bureau. ციტირების თარიღი: 2010-07-23. ↑ მოსახლეობის რაოდენობა მოიცემა იაპონიის მოსახლეობის 1980, 1985, 1990, 1995, 2000 и 2005 წლების აღწერის მიხედვით. ↑ 平成17年国勢調査. 総務省統計局 (2005). ციტირების თარიღი: 2010-08-04. ↑ [www.city.hachinohe.aomori.jp/index.cfm/8,140,15,html 八戸市のシンボル・市民憲章・市の歌]. ქალაქ ჰატინოჰეს ადმინისტრაციაaccessdate=2010-08-03. შეგიძლიათ იხილოთ მედიაფაილები თემაზე „ჰატინოჰე“ ვიკისაწყობში. ოფიციალური საიტი(იაპონური) 青森県. Geospatial Information Authority of Japan. ციტირების თარიღი: 2010-07-23. 青森県内市町村. Local Authorities Systems Development Center. ციტირების თარიღი: 2010-07-23.
ფარცხისის ბრძოლა (1074)

ფარცხისის ბრძოლა — ბრძოლა განძის გამგებელ სარანგსა და საქართველოს მეფე გიორგი II-ს შორის. გაიმართა 1074 წელს. სელჩუკთა სულთანმა მალიქ-შაჰმა განძის აოხრებისა და ამირა ფადლონის დარტყმის შემდეგ განძის გამგებლობა სარანგს დააკისარა. მან 48 ათასი მხედარი დაუტოვა და დაავალა ქართლის დარბევა. სარანგმა მოიშველია დვინისა და დმანისის ამირები და ქართლს შეესია, გიორგი II-მ სწრაფად შეკრიბა ჯარი, მოკავშირედ გაიხადა კახთა მეფე აღსართან I, მტერს ფარცხისთან (ახლანდელი თეთრიწყაროს მუნიციპალიტეტი) შეება, დაამარცხა და გააქცია იგი. ფარცხისთან ქართველთა გამარჯვებას დიდი მნიშვნელობა ჰქონდა. ამით წახალისებულმა გიორგი II-მ, ისარგებლა რა ბიზანტიის იმპერიის დასუსტებით, გაილაშქრა და დაიბრუნა სამხრეთ და დასავლეთ საქართველოს მიწა-წყალი (ციხე ანაკოფია და, აგრეთვე, კლარჯეთის, შავშეთის, ჯავახეთისა და არტაანის მრავალი ციხე). საქართველოს ბრძოლების სია ნარსია გ., ქართული საბჭოთა ენციკლოპედია, ტ. 10, თბ., 1986. — გვ. 236.
კაცხის ციხე

კაცხის ციხე — ფეოდალური ხანის ციხის ნანგრევები სოფელ კაცხში, ჭიათურის მუნიციპალიტეტში, მდინარე კაცხურას მარჯვენა ნაპირზე. სახელწოდება – „კაცხის ციხე“ გვხვდება გვიანდელი ფეოდალური ხანის წყაროებში. ციხე, თავდაპირველად ბაღვაშების საკუთრება იყო. მათი განდევნის შემდეგ კი მეფის ხელისუფლებას ექვემდებარებოდა. XVII საუკუნის 60-იანი წლებიდან აბაშიძეთა ფეოდალურ საგვარეულოს ეკუთვნოდა, 1753 წლიდან კვლავ სამეფო ხელისუფლების, სოლომონ I-ის განმგებლობაშია. ამჟამად შემორჩენილია მისი ნანგრევები. კაცხი კაცხის ტაძარი კაცხის სვეტი კაცხურის ხეობაში მომხდარი მნიშვნელოვანი მოვლენები[მკვდარი ბმული]
CH-54 Tarhe

Sikorsky CH-54 Tarhe — ორ ძრავიანი მძიმე ტვირთამწეობის შვეულმფრენი ექვს-ბოლოიანი პროპელით, დაპროექტებული კომპანიის Sikorsky Aircraft მიერ აშშ-ის არმიისთვის. S-64 Skycrane ამ შვეულმფრენის სამოქალაქო ვარიანტია. YCH-54A პროდუქციამდელი შვეულმფრენი, წარმოების რაოდენობა - ექვსი. CH-54A მოდელი აღჭურვილია ორი 4 500 ცხენისძალიანი Pratt & Whitney T73-P-1-ის ტურბოძრავით, წარმოების რაოდენობა - 54. CH-54B CH-54A-ს უფრო მძიმე ვერსია ორი 4 800 ცხენისძალიანი T-73-P-700 ტურბოძრავითა და ორმაგ ბორბლიანი დასაჯდომი მექანიზმით, წარმოების რაოდენობა - 37.  აშშ აშშ-ის არმია NASA ეკიპაჟი - 3 ტვირთმზიდაობა - 9 000 კგ სიგრძე - 26.97 მ როტორის დიამეტრი - 21.95 მ სიმაღლე - 7.75 მ ცარიელის წონა - 8 980 კგ მაქსიმალური საფრენი წონა - 21 000 კგ ძრავა - ორი Pratt & Whitney T73-P-700 ტურბოძრავა, 4 800 ცხენისძალით თითოეული. მაქსიმალური სიჩქარე - 240 კმ/სთ კრუიზერული სიჩქარე - 185 კმ/სთ დისტანცია - 370 კმ ვერტიკალური აღმასვლის სიჩქარე - 6.75 მეტრი/წამში სტეფენ ჰარდინგი (1990). U.S. Army Aircraft Since 1947. შრეუსბერი, გაერთიანებული სამეფო: Airlife. ISBN 1-85310-102-8.  რენე ფრანცილონი (1991). „The Army Guard's Weightlifter“. World Air Power Journal (№ 5, 1991 წლის გაზაფხული): გვ. 36–41. ჯონ ტეილორი (1976). Jane's All The World's Aircraft 1976-77. ლონდონი: Jane's Yearbooks. ISBN 0 354 00538 3.  ↑ 1.0 1.1 1.2 ჰარდინგი (1990), გვ.243.
ჯაბა კანკავა

ჯაბა კანკავა (დ. 18 მარტი, 1986, თბილისი) — ქართველი ფეხბურთელი, ბრატისლავას „სლოვანისა“ და საქართველოს ეროვნული საფეხბურთო ნაკრების საყრდენი ნახევარმცველი. ჯაბა კანკავამ საკლუბო კარიერა დაიწყო 2004 წელს, თბილისის „დინამოში“, სადაც მწვრთნელად ახალი დანიშნული იყო გიორგი გეგუჩაძე, რომელიც აქცენტს ახალგაზრდებზე აკეთებდა და კანკავაც ამ გუნდის წევრი გახდა. იმ სეზონში კლუბთან ერთად საქართველოს თასის მფლობელი გახდა, ასევე წარმატებით იასპარეზა ევროტურნირებზე, პრაღის „სლავიას“ წინააღმდეგ მის მიერ გატანილმა გოლმა „დინამოს“ შემდეგი ეტაპის საგზური მოუტანა, რომლის გავლის შემდეგაც საქართველოს ყველაზე ტიტულოვანი გუნდი უეფას რანგით მეორე ტურნირის ჯგუფურ ეტაპზე გავიდა. „დინამოში“ წარმატებული სეზონის შემდეგ კანკავა ვლადიკავკაზის „ალანიაში“ გადავიდა, სადაც 12 მატჩი ჩაატარა. 2005 წლის სეზონის შემდეგ ქართველი ნახევარმცველი უკრაინაში გადავიდა, კერძოდ კიევის „არსენალში“, სადაც 24 მატჩი ჩაატარა და 4 გოლი გაიტანა. 2007 წლიდან ჯაბა დნეპროპეტროვსკის „დნიპროში“ ჩაირიცხა, სადაც სამწლიანი კონტრაქტი გააფორმა. „დნიპროში“ ახალგადასული ჯაბა პირდაპირ ძირითად შემადგენლობაში დააყენეს,მაგრამ კიევის „დინამოსთან“ ჩატარებულ შეხვედრაში იმდენად ეუხეშა მეტოქეს, რომ მოედნიდან გააძევეს და მას შემდეგ გარკვეული პერიოდი სათადარიგოთა სკამზე გაატარა. 2007 წლის ბოლოს, როგორც კი თავის გამოჩენის შანსი მიეცა, ჩინებულად გამოიყენა და უკრაინის ჩემპიონატის ერთ-ერთი ტურის გმირად აღიარეს. ამ პერიოდში კანკავა მხოლოდ 22 წლის იყო და ძალიან წარმატებულად ატარებდა კარიერას. 2007-08 წლის სეზონში სულ ჯაბამ 22 მატჩში 3 გოლი გაიტანა ,ხოლო 2008-09 წლის სეზონში 3 მატჩი და 0 გოლი. 2009 წელს ქართველმა ნახევარმცველმა ტრავმა მიიღო და თამაში მხოლოდ 2010 წლის დასაწყისში განაახლა. 2011 წლის თებერვლიდან 2012 წლის აგვისტომდე იჯარის წესით განათხოვრებული იყო კრივოი-როგის „კრივბასში“, შემდეგ დაბრუნდა „დნიპროში“ და იყო მისი კაპიტანი. 2014 წლის 30 მარტს, კიევის „დინამოს“ წინააღმდეგ ჩატარებული მატჩის მიმდინარეობისას, მოწინააღმდეგეთა კაპიტანს, ოლეგ გუსევს, თავის ტრავმის გამო ენა სასუნთქ მილში გაეჩხირა, ჯაბა კანკავამ მისი სიცოცხლე გადაარჩინა. ჯაბა კანკავა ეროვნულ ნაკრებში 2005 წლიდან თამაშობს. მისი დებიუტი შედგა ყაზახეთის წინააღმდეგ. 2008 წლის ევროპის ჩემპიონატის შესარჩევ ციკლში კანკავამ მხოლოდ 2 მატჩი, სულ კი ნაკრებში 101 მატჩი ჩაატარა. ერთ-ერთ მატჩში წითელი ბარათიც მიიღო ანდრეა პირლოსთან ორთაბრძოლისას. მისი მეასე მატჩი იყო 2021 წლის 9 ოქტომბერს, საბერძნეთის ნაკრების წინააღმდეგ. საქართველოს თასი გამარჯვებული: 2003/2004 უკრაინის პრემიერ ლიგა მეორე ადგილი: 2013/2014 უეფა-ს ევროპა ლიგა მეორე ადგილი: 2014/15 ღირსების ორდენი: 2024 ვიკისაწყობში არის გვერდი თემაზე: ჯაბა კანკავა ჯაბა კანკავა — ფიფას ჩანაწერი[დაარქივებული] პროფილი eu-football.info-ზე პროფილი Transfermarkt-ზე (ინგლისური) პროფილი Soccerway-ზე (ინგლისური) ↑ Dnipro's Jaba Kankava saves Kiev captain's life after he swallows tongue, საინფორმაციო სააგენტო „The Guardian“, 31 მარტი, 2014. ↑ ფეხბურთის ეროვნული ნაკრები და ფედერაციის წარმომადგენლები ღირსების ორდენებით დაჯილდოვდნენ
I Disappear

I Disappear — ამერიკული მძიმე მეტალ ჯგუფ მეტალიკის სიმღერა, რომელიც გამოვიდა სინგლის სახით მხოლოდ გერმანიაში 2000 წლის 26 იანვარს. სიმღერა წარმოადგენს მეტალიკის მიერ შეტანილ წვლილს ალბომში Music from and Inspired by Mission: Impossible II და საუნდტრეკს ფილმისთვის „შეუსრულებელი მისია 2“. სიმღერამ მიაღწია პირველ ადგილს ბილბორდის ჩარტში ცხელი მეინსტრიმული როკ ტრეკები და იმყოფებოდა ამ პოზიციაზე შვიდი კვირის (არა თანმიყოლებით) განმავლობაში 2000 წლის ზაფხულში. სიმღერა არ შედის მეტალიკის არც ერთ სტუდიურ ალბომში. სიმღერა მეტალიკის უკანასკნელი სტუდიური ნამუშევარია, რომელშიც მათი ყოფილი ბასისტი ჯეისონ ნიუსტედი უკრავს. სიმღერის ჯერ კიდევ დაუმთავრებელი ვერსიის აღმოჩენამ ინტერნეტში ფაილთა გაზიარების სისტემა ნაპსტერში ადრეულ 2000 წელს გამოიწვია სასამართლო კონფლიქტი ჯგუფსა და ნაპსტერს შორის, რომელსაც შემდგომ კიდევ რამდენიმე შემსრულებელი შეუერთდა. უფრო დაწვრილებითი ინფორმაცია იხილეთ აქ. სინგლის ორი ვერსია გამოვიდა: ერთი შეიცავს მხოლოდ სიმღერას, ხოლო მეორეს დამატებული აქვს ამავე სიმღერის ინსტრუმენტული ვერსიაც. კატალოგში მათ სხვადასხვა ნომრები აქვთ. I Disappear - 4:29 I Disappear (ინსტუმენტალი) - 4:26 სინგლში შეცდომითაა აღნიშნული ტრეკების ხანგრძლივობა: 4:26 და 4:32, შესაბამისად. I Disappear - 4:26 სიმღერის მუსიკალური ვიდეო, რომლის რეჟისორია უეინ იშემი, გადაღებულია სან-ფრანცისკოში, კალიფორნია და იუტაში. იგი ასახავს მეტალიკის წევრებს სხვადასხვა სიტუაციებში, რომლებიც აღებულია სხვა ფილმებიდან. კირკ ჰემეტი უდაბნოშია, სადაც მას მისდევს თვითმფრინავი, როგორც ეს ნაჩვეებია ფილმში ჩრდილოეთით ჩრდილო-დასავლეთიდან. ჯეისონ ნიუსტედი ვილაშია, სადაც იგი ებრძვის ასობით ადამიანს, რომლებიც მისი შემხვედრი მიმართულებით მიდიან, მსგავსი სცენაა ფილმშიც ბრაზილია. ჯეიმზ ჰეტფილდი მართავს Chevrolet Camaro-ს 1968 წლის მოდელს, რომლითაც იგი ეშვება ქვემოთ სან-ფრანცისკოს გორაკიდან ქარიშხალისგან თავისდაღწევის მიზნით. ეს სცენა აღებულია ფილმიდან Bullitt. ლარს ულრიხი ხტება შენობის ფანჯიდან, რომელიც ფეთქდება, მსგავსად ფილმისა კერკეტი კაკალი. ამ სცენებს შორის ჯგუფი უკრავს ერთად მაღალი მთის თავზე მთების ველში, იუტა. ასევე არის სცენები ფილმიდან შეუსრულებელი მისია 2, სადაც ნაჩვენებია, როგორ მიცოცავს ტომ კრუზი მთის მწვერვალისკენ. ვიდეოს დასრულებისთვის ავტომობილი, რომელსაც ჯეიმზი მართავდა, გადაეცა მას როგორც საჩუქრი. მოგვიანებით მან ეს მანქანა Hard Rock Cafe-ს აჩუქა შეწირულობის სახით. ჯეიმზ ჰეტფილდი – წამყვანი ვოკალი, რიტმული გიტარა კირკ ჰემეტი – წამყვანი გიტარა ჯეისონ ნიუსტედი – ბასი, დამატებითი ვოკალი ლარს ულრიხი – დასარტყმელი საკრავები ↑ 1.0 1.1 სინგლის გამოსვლის თარიღი. Metallica.com. წაკითხვის თარიღი: 2011-06-12 ↑ I Disappear დაარქივებული 2013-01-18 საიტზე Wayback Machine. . Metallica.com. წაკითხვის თარიღი: 2011-06-12 ↑ სიურპრიზი ჯეიმზ ჰეტფილდის დაბადების დღეზე დაარქივებული 2012-03-22 საიტზე Wayback Machine. . Metallica.com. წაკითხვის თარიღი: 2011-06-12